JohanHeinsen/ENO huggingface dataset:
Aalborgs Stifts Adresseavis, 1824-09-01
Auctioner. Tirsdagen den 14de September næstkommende og følgende Dage, foretages Auction paa Hovedgaarden Haven, over en betydelig Deel, afgangne Proprietair Jens Gleerups Boetilhørende Jndboe, Besætning og Jnventarium, saasom: Borde, Stole, Ottomaner, Speile, Chatouiller og andre Meubler af Mahogni=, Ege= og Bøge=Træe, et ottedages Stueuhr, Vindlovne og Bilæggerovne, Sengesteder, fine og grove Sengeklæder, Linned, bestaaende af Dækketøi og Lagner m.v., Sølv, Porcellain, Glas- og Steentøi, Tin, Kobber, Messing, Jern- og Træefang, to Postvogne, en Jagtvogn, Arbeidsvogne, 2 Kaner, Hestetøi, Plouge, Harver, en ottedags Gaardklokke, 10 Heste, 12 Køer, endeel Faar, 38 Stude i 6te Aar, 110 Tdr. Rug og 100 Tdr. Havre, samt endeel Bøger, hvoriblandt Schous Udtog af Forordninger indtil 1822 Aars Udgang, med meget mere.
Aalborgs Stifts Adresseavis, 1824-09-01
Tirsdagen den 21de September continuerer Auctionen paa Knudseie over Jndboe og Besætning, tilhørende bemeldte, nemlig: 18 Stkr. Vind- og Bielæggerovne, Sengeklæder, Kjøkken og Bryggerredskaber, en Kobberkjedel, en Postvogn, Arbeidsvogne, 9 Heste, 12 Køer, 10 Stude i 6te Aar, endeel Faar, noget Smedeværktøi, 8 Fyrrestokke, 16 a 20 Alen lange, henimod 100,000 Muursteen, en Gaardklokke m.v. Hvilket herved bekjendtgjøres, med Tilføjende: at Auctionen begynder hver Dags Formiddag Kl. 10 præcise, og at vederhæftige Kjøbere kunne erholde 6 Ugers Credit. Sæbye den 30te August 1824. J Auctionsforvalterens Fraværelse Mørch, const. Fuldmægtig.
Aalborgs Stifts Adresseavis, 1824-09-01
Torsdagen den 23de September føstkommende Kl. 10 Formiddag og de følgende Dage, bliver i Stervboet efter Amtsprovst Holm i Sindahl Præstegaard foretaget offentlig Auction over dette Stervboes gode og betydelige Ind- og Udboe bestaaende blandt andet af: Speile Borde, Ottomaner, Sophaer, Stole, Sølv, Messing, Kobber og deriblandt Kjedler og 2 Grubekjedler, Sengestæder, Sengeklæder, Dækketøi, Lagner, Vindovne og Bilæggere, tvende 8te Dags Stueuhre, Kister, Skabe og andre tildeels Mahogni Meubler, Porcellain, Glas, og Steentøi, Kjøkken- og Bryggerredskaber, Vogne, Plove, Harver, 2 Kaner, Hestetøi, Gaards- og Avlsredskaber, en Deel Smederedskaber, Heste, Køer, Faar, Sviin, med meget mere, og endelig et Stk. Huus paa 12 Fag med Port. - Dette kundgjøres herved til Lysthavendes behagelige Underretning. Hjørring den 16de August 1824. S. Poulsen.
Aalborgs Stifts Adresseavis, 1824-09-02
Udlandet.
Aalborgs Stifts Adresseavis, 1824-09-02
Tyrkiet. Efterretningerne herfra lyde dennegang noget fordeelagtigere for Grækerne. Thi for det Første meldes saavel over Smyrna, som over Syra, at i det Castellet paa Jpsara fløi i Luften, meddeelte Jlden sig ogsaa den tyrkiske Flaade, og ødelagde 3 Fregatter foruden flere mindre Skibe. Dernæst meldes over Syra, at Øen Antipsara (en lille Øe tæt ved Jpsara) endnu er i Jpsarioternes Vold, som paa det blodigste have tilintetgjort alle Capudan-Paschaens Anstrængelser for at erobre denne lille Punct; den tyrkiske Flaade havde mellem Antipsara og det egentlige Jpsara lidt betydeligt, en Deel af Samme var opbrændt, og Resten vendt tilbage til Mitylene i stor Forvirring. Endvidere meldes, som Jndholdet af en "tilforladelig Skrivelse" fra Constantinopel, der igjen grunder sig paa 2 Dage ældre et Efterretninger fra Smyrna, Følgende: "Efter Jndtagelsen af Jpsara ved Forræderie, hvorfra det lykkedes henimod 30 Skibe med en Deel af Befolkningen at redde sig og bringe Efterretningen om denne Ulykke til Hydra, havde Capudan-Paschaen efterladt der 3000 Mand, 2 Fregatter og henimod 50 Transportskibe og var, for at kalfatte, gaaet tilbage til Mityllene. Man anslaaer Tyrkernes Tab ved Jndtagelsen af Jpsara til 8000 Mand. Paa denne Efterretning har den hydriotiske og spetziotiske Flotille tilligemed Resten af den Jpsariotiske angrebet Jpsara den 15de Julii, opbrændt Transportskibene og den ene Fregat, entret den Anden, nedsablet de 3000 Tyrker og forfulgt Alt, hvad der kunde flygte, til Chios, hvor de ere landede, for at oppebie dem. Capudan-Paschaen er tillige gaaet under Seil." Endelig er og den Efterretning til Grækernes Fordeel, at hvad der har været fortalt om Explosionen af et Krudtmagazin i Larissa, hvorved mange Tyrker gik til Grunde, bekræfter sig som Sandhed. Seraskieren Der wisch Pascha havde ifølge samme Beretninger endnu forØieblikket ikke begyndt paa offensive Operationer mod Pelopones. Paschaen af Janina, Omer Vrione, gjør Jntet til Portens Fordeel, og Paschaen af Scutari har paa Seraskierens Opfordring givet ham et saadant Svar, at det ligner et Frafaldsbrev. Fra Landsiden mener Man derfor, at Grækerne ikke have Meget at befrygte. - Forresten hedder det om Grækerne i Journ des Debats, at det er næsten utroeligt, til hvilken Grad af Begeistring deres Mod er steget ved Ulykken paa Jpsara. Der er ikke et Skib, ikke engang en bedækket Baad i Archipelagus, at den jo paa Stedet sendes i Søen for at overfalde Tyrkerne og gjøre dem Skade, hvor Man kan komme til. Man faaer nu at see, hvad der vil komme ud af Grækernes Fortvivlelse. - Der er udkommet i Smyrna et nyt Blad, leSmyrneen, der begynder sit første No. med at beskriveJpsaras Undergang, men han beskriver det netop saaledes, at Man seer Jpsarioternes herlige, kjække Adfærd i sit klareste Lys. Beretningen stemmer forresten med ældre Efterretninger.
Aalborgs Stifts Adresseavis, 1824-09-02
Følgende er den, under de paa Serailets Port den 14de Julii plantede Jpsariothoveder, ophængte Yafta: "De i flere Aar rebelske Græker paa adskillige Øer i det hvide Hav havde endnu ikke følt Muselmændenes hævnende Arm. Det var lykkedes dem at befæste sig, og, trodsende paa deres falske Religion, roste de sig af deres Styrke. Naar de opnaaede Fordeele over Muselmændene, saa undlode de ikke, at udgyde deres sorte Siel og deres hele Troløshed imod dem. Jmidlertid holdt Man fast ved den retfærdige Beslutning, efter den hellige Lovs Bydende og med Guds Bistand at straffe disse af ham forkastede og rebelske Vantroende. Jfølge denne Beslutning har den lyksalige Khousrew=Mehemed=Pascha, Overbefalingsmand over den keiserlige Flaade, bragt det første Slag over den af de Vantroende befæstede Øe Jpsara. Efterat alle Janitscharer og Seykans, som han havde trukket ud af sine Skibe, havde sat Foden paa denne Øe, denne Rede for de Vantroende, hvor de havde indsluttet sig bag deres med Kanoner spækkede Batterier, rykkede de frem mod Samme med Sabelen i Haanden og angreb dem Mand; mod Mand. Disse Tappre kæmpede med den største Kjækhed, og de muselmannske Vaaben have seiret under den guddommelige Naades Bistand. De Vantroende, grebne af Skræk, ere huggede i Stykker (U, Øens Erobring og Jndtagelse har kostet 36 Timers Kamp. De vantroende Arnanter (Albaneser), som de rebelske Jpsarioter havde kaldt til Hielp, ere alle sprungne over Klingen. Denne Prøve har de havt paa den muselmannske Almagt. 10 Capitanos af Jnsurrectionens Overhoveder og henimod 500 Mand ere gjorte til Fanger. 110 Skibe og over 100 Kanoner af deres Batterier ere i vor Magt. Endelig er ved den Almægtiges Naade den hele Øe Jpsara underkastet. Over 500 Hoveder af de Vantroende, over 1200 Ører, 33 Faner ere af benævnte Pascha tilsendte den Høie Port, og ere skjændigen nedkastede til Jorden.
Aalborgs Stifts Adresseavis, 1824-09-02
Spanien. Jfølge alle Privatefterretninger er den spanske Dronning meget svag; Kongen har derimod befundet sig meget vel efter Badet. Kongen har før hans Afreise fra Sacedon, udstædt 2 Decreter, hvorved der er befalet at opbygge et nyt Qvarteer til Staden og et rummeligt kongelig Pallads. Enhver, der vil nedsætte sig i Sacedon, tilstaaes derfor 60 Agre Land og Bygningsmaterialier. - For at afhielpe Kornmangelen for Madrid er i et Statsraad, der holdtes den 7de f. M. under Don Carlos's Præsidium, besluttet, at sende Commissairer til begge Castilierne for at opkjøbe Hvede. Der afhandledes og om at afslutte et Laan paa 800 Mill. Realer; men Forslaget om at anerkjende nogle af Corteslaanene blev eenstemmig forkastet. - Jfølge en Bekjendtgjørelse fra den franske Regjering skulle Exleverandeuren ved den franske Armee Hr. Ouvrards Creditorer nu melde sig, at Regjeringen derefter kan beregne hans hele Gjeld. Flere Beretninger tale om Uroligheder imellem Ronda Bjergene og i Estremadura. Følgende skal være det Sande: Den 3die f. M. blev Staden Tarifa overrumplet af en Flok Constitutionelle, omtrent 50 Mand. De havde Forstaaelser i Staden, der kun havde en 50 til 60 Mand Garnison, og Tarifa blev dem overgivet. Deres første Handling var at udraabe Constitutionen. Til samme Tid opdagede Gen. O'Donnel en Sammensværgelse i Leiren ved St. Roch, og overleverede de Skyldige til Justitsen. Den 4de forsøgte Man et Angreb paa Estepona. Gen. Latour=Foissahar afsendt Tropper til begge Puncter, hvor Opstanden, yttrede sig. - Ogsaa i Saragossa har været Uroligheder. En Deel af de royalistiske Frivillige modsatte sig Generalcapitainen Grev d'Espagne under den Forudsætning, at han vilde opløse dem, og sværmede med bevæbnet Haand gjennem Gaderne. Men Greven stillede Oprøret med de Tropper, han havde hos sig, og lod de meest Skyldige arrestere. Disse Uroligheder, der ogsaa have viist sig i Alicante, tilskriver Man i Almindelighed Korn- og Brød mangelen, skjøndt de i Saragossa ikke have denne Grund. Oliehøsten skal og virkelig formedelst den store Hede være næsten aldeles ødelagt, og Kornhøsten være falden meget middelmaadig ud. Udførselen til Portugal og de store Proviantmagaziner for den franske Armee ved Erofloden, har bragt Kornpriserne til at stige meget. - Der tales om, at den gule Feber har viist sig i Cadix, men andre Efterretninger modsige det dog og. - Det hedder, at den spanske Regjering lader et Antal Kanoneerschalupper kalfatre i Cadix.
Aalborgs Stifts Adresseavis, 1824-09-02
Blandinger. Den svenske Consul i Cairo, Hr. Bochto, har sendt Kronprinds Oscar en arabisk Hingst til Foræring. (Den arabiske Hesteavl har i den senere Tid været forsømt; men nu anvender Paschaen af Ægypten alt Muligt for igjen at fremme og forædle den.)J de sidste 5 Aar er der i Paris opbygt 11000 nye Huse. De haytiske Commissairer ere afseilede fra Havre. Et Maaltid, som den derværende Handelstand tilbød dem, kunde de ikke meere modtage.
Aalborgs Stifts Adresseavis, 1824-09-02
Da Prof. Schutz i Halle nylig i Anledning af Kongens Fødselsdag havde holdt en latinsk Tale, hvori han eftertrykkelig formanede de Studerende til Orden og Rolighed, bleve samme Dags Aften hans Vinduer slagne ind. Der er udsat en Belønning af 500 Rdlr. for at opdage Gjerningsmanden.
Aalborgs Stifts Adresseavis, 1824-09-02
Strasburger Posten er nylig kommen 10 Timer for sildig til Paris, fordi en Ulv om Natten havde forskrækket Hestene saaledes at de satte med Vognen ned i en Grøvt, hvor den væltede.
Aalborgs Stifts Adresseavis, 1824-09-02
J Berlin har atter et Par unge Forlovede, der ikke maatte faae hinanden for Pigens Forældre, taget den ulykkelige Beslutning at gjøre Ende paa deres Tilværelse og tilsammen tømme Dødens Kalk. De kjørte begge ud til Potsdam, spiste der til Middag i en Gjæstgivergaard og spadserede siden ud i en, den afdøde Fyrst Hardenberg tilhørende, Skov. Her fandt Man dem begge skudte. Hos Pigen var Kuglen gaaet lige igjennem Hjertet; Kjæresten laae ved hendes Bryst med Hjerneskallen knust af et Pistolskud. Begge vare festlig klædte; hun ganske hvid med en Rosenkrands i Haaret; han i en ny mørkeblaa Klædning med en Rose i Knaphullet.
Aalborgs Stifts Adresseavis, 1824-09-02
Fædrelandet.
Aalborgs Stifts Adresseavis, 1824-09-02
Kjøbenhavn. Jfølge en til Cancelliet gjort Forespørgsel, om en Forligelses-Commission, efterat have behandlet og henviist en Sag til Rettergang, kan ansees pligtig til senere igjen at foretage samme, naar Klageren maatte begjere det, har bemeldte Collegium under 21de f. M. yttret, at det ikke finder, at der i den omspurgte Henseende kan paaligge Forligelses=Commissairer nogen Forpligtelse, med mindre Jnd klagede godvilligt giver Møde. Af Doctorringe ere i denne Tid fjorten i Arbeide. Hver Ring veier omtrent 2 1/2 Qvintin i Guld; Pladen omtrent 1 1/2 Qvintin. Paa samme sees Minervas Brystbillede, omgivet af en Laurbærkrands, præget med et dertil forfærdiget Stempel. J Ringen selv læses Doctorens Navn og naar han blev promoveret.
Aalborgs Stifts Adresseavis, 1824-09-02
J Handelstidenden læses en Beretning om de af Hr. Ankersmed Caspersen i Kjøbenhavn forfærdigede jern, Patentkjæder til Skibsbrug istedet for Hampetouge. De roses meget, og forsikkres endog at overgaae de engelske. Hr. Caspersen har ogsaa forfærdiget deraf for den kongelige Marine.
Aalborgs Stifts Adresseavis, 1824-09-02
En Artikel, som begynder at vinde forøget Opmærksomhed, er Uld, der søges temmelig stærkt udenlandsk og har i de sidste Tider endog opnaaet i Hamborg at staae noteret høiere end meklenborgsk Uld.
Aalborgs Stifts Adresseavis, 1824-09-02
Den 2den August blev Grundvolden til et Bibelselskab for Ribe Bye og dens Omegn lagt ved en Samling, i Capitlet i Domkirken af omtrent 30 Personer. Hr. Professor Dr. Theol. J. Møller fra Kjøbenhavn beærede Samme med sin Nærværelse, og offererede, efter Fuldmagt fra Moderselskabet, Foreningen en Anviisning paa den betydelige Gave af 100 Bibler og 300 ny Testamenter. Dernæst blev af de Tilstædeværende subskriberet et aarligt Bidrag af 43 Rbd. 4 Mk. Sølv, valgt Directeurer, Secretair og Casserer &c.
Aalborgs Stifts Adresseavis, 1824-09-02
Ledige Embeder. Under det danske Cancellie: Bye og Raadstueskriver-Embedet i Aarhuus, samt Raadmands Embedet sammesteds.
Aalborgs Stifts Adresseavis, 1824-09-02
Befordringer og Afgang. Under det danske Cancellie: Den 11te August er Pakhuusforvalter ved Helsingøers Toldkammer, J. Dein, beskikket til tillige at være Veier, Maaler og Vrager i Helsingøer. Den 18de, Cancelliesecretair, Bye= og Raadstueskriver i Naskou, samt Herredsskriver i Nørre Herred, L. Foss, beskikket til Byefoged og Byeskriver i Skielskjør, samt Herredsfoged og Herredsskriver i Vester Flakkebjerg Herred; Extraskriver H. Bondorff til Copiist i Skifteskrivercontoiret under den Kongelige Landsover, samt Hof= og Stadsret; Exam. juris N. Juel til Procurator ved Underretterne i Aalborg Stift, samt den Deel af Aalborg Amt, som henhører under Viborg Stift. Den 20de, Copiist ved Justitscontoiret under den Kongelige Landsover, samt Hof- og Stadsret, P. D. Bradt, til Skriver ved Kjøbenhavns Søeret.
Aalborgs Stifts Adresseavis, 1824-09-02
Under Directionen for Universitetet og de lærde Skoler: Den 3die August er constitueret Lærer ved Aarhuus Cathedralskole, Cand. Theol. P. J. Stougaard, beskikket til Adjunct ved bemeldte Skole.
Aalborgs Stifts Adresseavis, 1824-09-02
Helsingøer, den 22de August. J forrige Uge jordedes med megen Høitidelighed her den afdøde Depotsergeant ved Kronens Regiment Frants Weyle, hvis høie Alder og lange Tjenestetid kan henregnes til Sjeldenheder. Han var af Fødsel en Würtemberger og blev 88 Aar og 4 Maaneder gl. J Aaret 1757 den 10de Marts kom han i kongelig dansk Tjeneste som Musqveteer i Kronens Regiment, og har siden altsaa i 67 Aar tjent ved dette Regiment. 1774 blev han forfremmet til Underofficeer og 1803 til Depotsergeant samt Oeconomie Jnspecteur ved Regimentets Sygehuus. Han var almindeligen agtet og yndet. Sergeanterne bare ham til Graven og Regimentets Musikcorps blæste ved Paraden. En stor Deel af Byens civile og militaire Embedsmænd fulgte ham til sit Hvilested.
Aalborgs Stifts Adresseavis, 1824-09-02
Viborg den 25de August. Høsten er nu, begunstiget af det skjønne Veir, i fuld Gang og meget Korn i Huus. - Men, det befindes, især hvad Rugen angaaer, at trave saavel en trediedeel mindre end i Fjor, hvorved det er nødvendigt for Landmanden, at spare paa Foderet. - Eftergræsningen vil forbedres meget ved den tætte Regn vi i denne Maaned har havt.
Aalborgs Stifts Adresseavis, 1824-09-02
J Gaar hængte en fattig Enke sig her i Byen i Vildelse, som Man mener af Sorg over en Søns Død, der havde understøttet hende. Aalborg
Aalborgs Stifts Adresseavis, 1824-09-02
Den 29de August blev Papiirmagersvend Thomas Bangs Kone, boende i Svendstrup Bye, Aalborg Amt, 3 Miil herfra Byen, lykkelig forløst med 4 levende Drengebørn, der Alle ere raske. Faderen, der i flere Aar har arbeidet som Svend ved Gothaabs Papiirfabrik, er forTiden uden Arbeide. Da han, foruden disse fire Børn har endnu 3, og er i maadelige Omstændigheder, var det at ønske, at godgjørende Familier ville række dem Haanden.
Aalborgs Stifts Adresseavis, 1824-09-02
Døde. Brændeviinsbrænder Jens Nimb, 85 Aar; (han havde levet i Ægteskab med sin efterladte Kone i 58 Aar); Jfr. C. S. Gamst, 37 Aar; Møller J. Knudsen, 59 Aar; J. D. Goldt, 75 Aar; Gjørtlermester J. F. L. Gerber, 61 Aar; Høker A. Hansen, 47 Aar; Alle i Kjøbenhavn. - C. L. Homann, Sognepræst paa Østersen blandt Færøerne, 38 Aar. - Proprietair Johannes Schmidt til Logismose. - Frii Wedell, 9 1/2 Aar, paa Billeskov.
Aalborgs Stifts Adresseavis, 1824-09-02
Skibe, ind- og udclarerede ved Aalborg Toldkammer. Den 30te August. Jndclarerede, Skipper S. Svarer fra Kjøbenhavn med Salt, Tjære og Stykgods. L. C. Badstue, fra Kjerteminde med frisk Frugt. C. Østerberg fra Drammen, med Trælast. J. Nielsen fra Odense med frisk Frugt og Gryn m.m. S. Pedersen fra Kjøbenhavn med Salt, Tjære og Stykgods. Th. Birch fra Læsøe med levende Lam m.m. J. Futterup fra Kjøbenhavn med Steenkul, Salt, Tjære og Stykgods. J. C. L. Stougaard fra ditto med Salt, Hvede og Stykgods. - Udclarerede, O. H. Østergaard til Østersøen, med færske Sild. J. Clausen til Mariager med Smør, røgede og saltede Aal. Den 31te. Udclarerede, Skipper L. Fischer til Kjøbenhavn med Byg, saltede Aal m.m. O. Sørensen til Kragerøe med Korn og Fedevare. P. P. Bruun til Kjøbenhavn med røgede og saltede Aal, saltede Sild, Smør, Flyttegods m. m. Th. Clausen til Kjøbenhavn med Flyttegods. J. Olsen til Østerriisøer med Kornvare og Smør. L. Asmussen til Holmstrand med Korn og Fedevare.
Aalborgs Stifts Adresseavis, 1824-09-02
Den 1ste September. Jndclarerede, Skipper S. Willumsen, fra Kjøbenhavn med Tjære og Stykgods. N. Jensen fra Rudkjøbing med frisk Frugt. N. Nissen fra Kjøbenhavn med Salt. og Stykgods. V. Jmbs fra ditto med Ballast. S. Steffensen fra ditto med Stykgods. P. P. Moldt fra dito med Steenkul og Stykgods. B. Johansen fra Østerriisøer med Trælast. - Udclarerede, Th. Birch til Læsøe med Muursteen, Tobak og Stykgods. B. Geneske til Kjøbenhavn med Byg og Havre m.m. P. Hansen til Flensborg med saltede Sild og tomme Foust.
Aalborgs Stifts Adresseavis, 1824-09-02
Bekjendtgjørelser. At Jomfrue A. Løgstøer afgik i mit Huus ved Døden den 26de d. M., efter et Par Maaneders Sygeleie, i sit 59de Aar, bekjendtgjøres herved for fraværende Slægt og Venner. Den Godhed, den Afdøde stedse har for mig og Mine, vil altid blive os i skjønsom Erindring. Sæbye den 29de August 1824. Hans S. Aabel.
Aalborgs Stifts Adresseavis, 1824-09-02
At Enkemadame Mynsters Boe i Dag er sluttet, bekjendtgjøres herved. Aalborg den 28de August 1824. Wølfferdt. Schmidt.
Aalborgs Stifts Adresseavis, 1824-09-02
At Muursvend Christen Brøndums Boe i Dag er sluttet, bekjendtgjøres herved. Aalborg den 28de August 1824. Wølfferdt. Schmidt.
Aalborgs Stifts Adresseavis, 1824-09-02
Jeg Undertegnede agter at foranstalte Vauphall forenet med Bal, i det saakaldte gamle Anlæg af Frederikskilde, Onsdagen den 8de September næstkommende, hvortil Entree, Billetter a 4 Mk., og Spisebilletter a 2 Mk. pr. Stk., kan bekommes hos mig til Tirsdagen den 7de September, saavidt Localet tillader det. Aalborg den 1ste September 1824. Thomas Borregaard.
Aalborgs Stifts Adresseavis, 1824-09-02
Practisk Regnebog til Brug i Almueskoler, udarbeidet tildeels efter Kroymanns gemeinnitzliches Rechnen; af Raben, Lærer ved Borgerskolen i Odense, 1824, indb. og planeret, Mk. 8 s. - Biskop Boysens Andagtsbog, indeholdende Bønner samt kierlige Raad og Advarsler til Opbyggelse og Veiledning nærmest for Almuen, 3die Oplag, indb. 7 Mk., hos Rottbøll Sadolin. Nylig har forladt Pressen,
Aalborgs Stifts Adresseavis, 1824-09-02
Rotvelsk Lexicon. eller Ordbog i det saakaldte Kieltringelatin, d. er det hemmelige Sprog, som tales af de i Jylland omreisende Zigennere eller Natmændsfolk. Samlet af N. V. Dorph, og forlag af Undertegnede. Faaes heftet paa Skrivpapiir for 3 Rbmk. Tegn i Aalborg hos Rottbøll Sadolin. Viborg den 14de August 1824. R. P. Dous. Til Leie kan erholdes et smukt meubleret Værelse med Kost, og Vask i Huset, for en eller to Disciple, for en meget billig Betaling; samt en god Omgang. Vedkommende behager at henvende dem til Addresse-Contoiret.
Aalborgs Stifts Adresseavis, 1824-09-02
Provstie Sæde=Rug. extra reen og god, kan igjen faaes inden Saaetiden hos Agent Galster i N. Sundbye.
Aalborgs Stifts Adresseavis, 1824-09-02
Den Leilighed, som beboes af Skipscapitain J. Christensen, er at faae til Leie næste Michaeli Flyttetid hos Andreas Philipsen, paa Gravensgade.
Aalborgs Stifts Adresseavis, 1824-09-02
En Sal og 2de Overværelser med Kjøkken og Spisekammer, er til næstkommende Mikkelsdag Flyttetid at erholde til Leie. Addresse-Contoiret anviser.
Aalborgs Stifts Adresseavis, 1824-09-02
Stedet ved Almeenkirkegaarden med tilliggende Have, som Billedhugger Borregaard beboer, bliver til Michaeli Flyttetid d. A. at faae til Leie, og hvorom kan accorderes med M. Møller, Snedkermester.
Aalborgs Stifts Adresseavis, 1824-09-02
Et ungt Menneske af god Opdragelse og Opførsel, og kyndig i de seminaristiske Videnskaber, ønsker sig til 1ste November d. A. eller før, en Underviisningsplads, enten som Huuslærer, eller Medlærer ved en Skole. De Attraaende ville desangaaende behage at henvende sig til Hr. Amtsprovst Becher i Viborg.
Aalborgs Stifts Adresseavis, 1824-09-02
Hos Undertegnede bekommes for billig Betaling 160 Alen 3 Tommer tykke Egeplanker, fra 10 til 17 Tommers Bredde, med fornøden Krumning til Møllehjul, og tillige passende til Maanedskiver. Slettegaard i Vester Hanherred den 14de August 1824. M. Kjelgaard.
Aalborgs Stifts Adresseavis, 1824-09-02
Extra fin Vanillie-Chocolade, af Rees Fabrique i Aarhuus. er nedsat til 3 Mk. 8 s. pr. Pd. Til denne Fabriquens Priis sælges ogsaa her paa Oplaget hos mig. De som kjøber 10 Pd. af Gangen, erholder det ellevte gratis som Rabat. Aalborg den 17de August 1824. J. H. Levn.
Aalborgs Stifts Adresseavis, 1824-09-02
Nylig har jeg faaet hjem couleurt og hvidt engelsk Steentøi, bestaaende af aflange og runde Terriner, Smørkander. Sauseskaaler, aflange dybe og flade Fade, Tallerkener, saavelsom mange Sorter couleurt og hvidt Theetøi af moderneste Facong og Mønster med mere, som sælges til de billigste Priser af H. P. Hansen, ved Østeraae.
Aalborgs Stifts Adresseavis, 1824-09-02
Jeg Undertegnede finder mig foranlediget til, formedelst skeet Misbrug, herved at bekjendtgjøre, at jeg ikke længere er i Jnteressentskab med Peder Coldbjørnsen her i Byen, og altsaa beder jeg, at Jngen slutter nogen Accordt med ham, paa begge vores Vegne, da jeg ikke erkjender saadant; ligesom jeg eiheller vedkjender eller anseer mig forbunden ved de af ham til Dato, for fælleds Regning, afsluttede Accordter, i nogen Henseende, hvormed jeg ikke selv har været tilstæde, eller de underskrevet Forpligtelsen. Dette tjener saaledes til behagelig Efterretning for alle Vedkommende. Nibe den 9de August 1824. Terkel Nielsen.
Aalborgs Stifts Adresseavis, 1824-09-02
Proclama. Creditorerne i Stervboet efter afgangne Vertshuusholder Jens Jensen Schjeltved, indkaldes herved med 12 Ugers Varsel, til i Overeensstemmelse med Placaten af 26de October 1792, at anmelde og beviisliggjøre deres formeentlige Fordringer for undertegnede Skifteforvaltere. Aalborg den 16de August 1824. Wølfferdt. Schmidt.
Aalborgs Stifts Adresseavis, 1824-09-02
Auctioner. Den Tobaksfabriqueur Adam Mæders Fallitboe tilhørende, og i Jomfrue Annegade under No. 262 beliggende Gaard, bliver opraabt til Salg ved 3de offentlige Auctioner, der afholdes i Gaarden selv saaledes, nemlig: 1ste Auction den 8de September, 2den Auction den 23de f. M. og 3die Auction den 7de October førstkommende, hver Dags Formiddag Kl. 10 slet, efter Conditioner, som paa Auctionsstedet blive bekjendtgjorte, og som forinden ere til Eftersyn hos Hr. Raadmand og Stiftsrevisor Wølfferdt. Aalborg den 1ste September 1824. Schmidt.